કલ્યાણ રેલવે-સ્ટેશન પરથી પોતાના ઘરે લઈ જનારા અને ત્યાર બાદ હૉસ્પિટલમાં લઈ જનારા ગુજરાતી યુવકોના ગ્રુપમાંના એક ભાવેશ મહેતાએ ‘મિડ-ડે’ને કહ્યું હતું કે ‘ગઈ કાલે ‘મિડ-ડે’માં અહેવાલ આવ્યા બાદ તારામાસીને આર્થિક મદદ કરવાની તૈયારી દર્શાવતા અનેક ફોન આવ્યા હતા. અનેક લોકોએ એસએમએસથી અમારા કામને બિરદાવ્યું, પણ અમે જેની આતુરતાથી રાહ જોતા હતા તે તારાબહેનના પુત્ર કે સંબંધીમાંથી કોઈએ તારામાસીની તબિયત વિશે જાણવાનો પ્રયાસ નથી કર્યો એનું અમને ભારે દુ:ખ છે. અમને હતું કે ઍટલીસ્ટ પેપરમાં આવ્યા બાદ શરમના માર્યા તો તેમના પરિવારમાંથી કોઈ મદદ કરવા નહીં પણ તેમની ખબર કાઢવા આવશે, પણ એવું થયું નહીં. જોકે અમને એનાથી કોઈ ફરક નથી પડતો. તારામાસીની જવાબદારી અમારી છે અને અમે એ સારી રીતે પાર પાડીએ છીએ, જેમાં વાચકોએ પણ ઘણો સહકાર આપ્યો છે એ બદલ અમે તેમનો આભાર માનીએ છીએ.’